උන්හිටි ගමන් වැටෙන වතුර බිංදුවක් දෙකක් කියන්නේ මොහොතකට කලිනුත් වැස්සක් ඇද හැලූණු බවය.අපේ ගමනාන්තය මේ කියන ඇඩිසම් බංගලාව බැවින් තංගමලේ කුරුලූ රජදහනේ එක් පැත්තකින් වූ ඇඩිෂම් ප‍්‍රවේශපත‍්‍ර කාර්යාලයට ගියෙමු.එක් අයෙකුට රුපියල් පනහ බැගින් ගෙවා ප‍්‍රවේශ පත‍්‍ර මිලට ගත් අපි ඇඩිසම් බංගලාවේ ගේට්ටුවෙන් ඇතුළු වීමු.කළු පාට උස් බිත්ති සහ බංගලාව මැදිකරගත් ලස්සන මල් උයන අපේ නෙත් පැහැර ගති.